Germania Inferior
Germania Inferior fuit provincia Romana, inter annos 82 et 90 condita.

De situ provinciae 
Hodie ibi Nederlandia et pars Flandriae sunt. Caput Colonia Agrippina fuit. Alia oppida Noviomagus, Castra Vetera, Novaesium, Bonna, Atuatuca fuerunt.

Quando Romani venerunt 
Romani iam Gaio Iulio Caesare duce in Galliam venerunt et Octaviano Augusto imperatore Germania Inferior a Romanis occupata est, sed nondum in provinciam redacta est. Quod tandem temporibus Domitiani imperatoris fiebat.

Administratio provinciae 
Cum Germania Inferior ad fines Germaniae liberae pertinet, ibi copiae Romanae maximae semper in castris habebantur. Itaque haec provincia Caesaris fuit et a legatis Augusti pro praetore administrabantur. Hi etiam ante provinciam conditam militibus imperabant. Fiscum provinciae procurator provinciae Belgicae utriusque Germaniae rexit, qui in Augusta Treverorum fuit. Et coloniae, municipia, civitates in provincia erant. Circa annum 260 Romani partem trans Rhenum situm propter incursiones Alamannorum reliquerunt. Eo anno provincia et pars Imperii Galliarum facta est et anno 275 ad imperium Romanum redditum est. Diocletiano Augusto regnante provincia ut aliae divisa est. Circa annum 406 Germani tandem provinciam invaserunt.

Legati Germaniae Inferioris 
Inter alios et hi senatores Romani provinciam administraverunt:
 Gaius Silius Aulus Caecina Largus anno 21
 Gaius Visellius Varro anno 21
 Lucius Apronius anno 25
 Publius Gabinius Secundus annis 41 - 43
 Quintus Sanquinius Maximus anno 46/47
 Gnaeus Domitius Corbulo anno 47
 Lucius Duvius Avitus anno 57/58
 Fonteius Capito anno 68
 Aulus Vitellius anno 68/69
 Marcus Hordeonius Flaccus anno 68/69
 Aulus Marius Celsus vere anni 71
Gaius Rutilius Gallicus (Quintus Iulius Cordinus) 77/78.
 Aulus Bucius Lappius Maximus anno 88/89
 Titus Vestricius Spurinna anno 97
 Lucius Neratius Priscus anno 98 - 100
 Quintus Acutius Nerva anno 101/102
 Quintus Lollius Urbicus annis 137 - 139
 Lucius Octavius Cornelius Publius Salvius Iulianus Aemilianus anno 151/152
 Marcus Didius Iulianus annis 180 - 185
 Lucius Marius Maximus Perpetuus Aurelianus circa annum 200
 Lucius Domitius Gallicanus Papinianus post annum 238

Notae

Bibliographia 
 Tenney Frank, Roman Imperialism. Novi Eboraci: Macmillan, 1914 Textus apud archive.org
 Tenney Frank, ed., An Economic Survey of Ancient Rome. 6 voll. Baltimorae: Johns Hopkins University Press, 1933-1940
 A. H. M. Jones, The Later Roman Empire 284-602; a social, economic and administrative survey. 3 voll. Oxoniae: Blackwell, 1964

Provinciae Romanae
Gallia
Germania Romana